CELEX: 32020R1138
Language: hu
Date: 2020-05-27 00:00:00
Title: A Bizottság (EU) 2020/1138 felhatalmazáson alapuló rendelete (2020. május 27.) a Salamon-szigetek I. mellékletbe való felvétele érdekében az (EU) 2016/1076 európai parlamenti és tanácsi rendelet módosításáról

31.7.2020   
               
               
                  HU
               
               
                  Az Európai Unió Hivatalos Lapja
               
               
                  L 248/1
               
            
         A BIZOTTSÁG (EU) 2020/1138 FELHATALMAZÁSON ALAPULÓ RENDELETE
         (2020. május 27.)
         a Salamon-szigetek I. mellékletbe való felvétele érdekében az (EU) 2016/1076 európai parlamenti és tanácsi rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a gazdasági partnerségi megállapodásokat létrehozó vagy azok létrehozásához vezető megállapodásokban meghatározott, az afrikai, karibi és csendes-óceáni államok (AKCS-államok) csoportjának egyes tagjaiból származó termékekre vonatkozó szabályozások alkalmazásáról szóló, 2016. június 8-i (EU) 2016/1076 európai parlamenti és tanácsi rendeletre (1), és különösen annak 2. cikke (2) bekezdésére,
         mivel:
         
                     (1)
                  
                  
                     Az (EU) 2016/1076 rendelet I. melléklete felsorolja azokat az országokat, amelyekre alkalmazandók a rendeletben szereplő piacra jutási rendelkezések.
                  
               
                     (2)
                  
                  
                     2020. február 17-én a Tanács az Unió nevében jóváhagyta a Salamon-szigetek csatlakozását az Unió és a csendes-óceáni államok közötti átmeneti gazdasági partnerségi megállapodáshoz. A Salamon-szigetek csatlakozási okmányának letétbe helyezését követően az átmeneti gazdasági partnerségi megállapodás 2020. május 17-től ideiglenesen alkalmazandó az Unió és a Salamon-szigetek között.
                  
               
                     (3)
                  
                  
                     A Salamon-szigeteket ezért fel kell venni az I. mellékletbe,
                  
               ELFOGADTA EZT A RENDELETET:
         
            1. cikk
            Az (EU) 2016/1076 rendelet I. melléklete a következővel egészül ki a „SEYCHELLE KÖZTÁRSASÁG” szövegrész után:
            
                         
                     
                     
                        „SALAMON-SZIGETEK”.
                     
                  
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. május 27-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 185., 2016.7.8., 1. o.